A BIZOTTSÁG 2135/2004/EK RENDELETE
(2004. december 14.)
a Lengyelország lobogója alatt közlekedő hajóknak a norvég garnélára vonatkozó halászati tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1954/2003/EK rendelettel módosított (1), a közös halászati politika ellenőrző rendszerének létrehozataláról szóló, 1993. október 12-i 2847/93/EGK rendeletre (2), és különösen annak 21. cikke (3) bekezdésére,
mivel:
(1)
A bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2004. évre történő meghatározásáról szóló, 2003. december 19-i 2287/2003/EK tanácsi rendelet (3) kvótát ír elő a norvég garnélára a 2004. évre.
(2)
A célból, hogy biztosítani lehessen a kvóta alá eső állomány halászatának mennyiségi korlátozására vonatkozó rendelkezések betartását, szükséges, hogy a Bizottság kitűzze azt a dátumot, amely időpontra egy adott tagállam lobogója alatt közlekedő hajókról való fogások úgy teinthetők, hogy a megengedett kvótát kimerítették.
(3)
A Bizottsághoz eljuttatott információk szerint a norvég garnélának a 3L. NAFO körzet vizein Lengyelország lobogója alatt közlekedő vagy Lengyelországban lajstromozott hajókról történő fogásai kimerítették a 2004-re biztosított kvótát.
ELFOGADTA EZT A RENDELETET:
1. cikk
A norvég garnélának a 3L. NAFO körzet vizein Lengyelország lobogója alatt közlekedő vagy Lengyelországban bejegyzett hajókról történő fogásai úgy tekinthetők, hogy a Lengyelország számára a 2004. évre kitűzött kvótát kimerítették.
E rendelet alkalmazásának időpontjától kezdve tilos a norvég garnélának a 3L. NAFO körzet vizein Lengyelország lobogója alatt közlekedő hajókról vagy Lengyelországban lajstromozott hajókról való halászata csakúgy, mint a kifogott állomány fedélzeten való tárolása, egyik hajóról a másikra történő átrakodása vagy a partra való kiszállítása.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 14-én.